Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

Mult-așteptata veste a transferului lui Vlad Chiricheș la Tottenham a sosit pe cale oficială. Antrenorul Laurențiu Reghecampf a dezvăluit faptul că cele două cluburi s-au înțeles deja pentru mutarea fundașului.

"Starea lui Chiri este bună. S-au înțeles cluburile pentru transferul lui. Mă bucur foarte mult pentru el. I-am spus să aibă răbdare și încredere. Sper ca el să ne ajute marți seară, dacă va fi, binînețeles, sănătos. Clubul a luat mulți bani pe el și sunt sigur că va ajunge la o echipă și mai mare. Nu pot să spun suma pentru care s-a transferat, dar este una foarte mare. Va fi cel mai scump transfer din istoria Stelei. El va rămâne în istoria acestui club, dacă vom reuși să calificăm echipa în grupele Champions League", a declarat Reghecampf ÎN DIRECT la Digi Sport 1, în cadrul conferinței de presă.

Cel mai probabil, Steaua a încasat o sumă în jurul cifrei de 10 milioane de euro, în condițiile în care roș-albaștrii au forțat la maximum tratativele. Ultimul meci al lui Chiricheș la Steaua va fi returul cu Legia Varșovia, din play-off-ul UEFA Champions League.

Legia - Steaua este ÎN DIRECT la Digi Sport 1, marți, ora 21:45. Fazele video sunt în timp real pe digisport.ro și m.digisport.ro





Etichete:

,

,

,

,

,